Ego Theobaldus Trecensis Comes Palatinus. Notum facio præsentibus  futuris, quod grangia, quæ dicitur Mekerelicurtis, quam Monachi de Buillencurto emisse se dicebant a Canonicis de Capella, quod sine meo assensu factum fuerat; cum eam vtrorumque assensu ad me retraxissem,  eam in manu mea titulo emptionis tenerem, Ecclesiæ Cluniacensi hoc modo dimisi. Capellam, quæ sita est infra septa ipsius grangiæ,  decimas ad eam pertinētes, quicquid videlicet ibi habetur spirituale, pro remedio animæ meæ,  pro animabus patris,  matris,  fratris mei, omniumque parentum meorum dedi Ecclesiæ Clun. vt perpetuo adiaceat Ecclesiæ sanctæ Margaretæ, quæ est Cella Eccl. Clun. Abbas vero  Conuentus Clun. pro ipsa grangia, pro pratis, vineis, terris, ædificiis,  pro omnibus tēporalibus, quæ ad eandē grangiam pertinent, dederunt mihi mille  septingentas libras Pruuinienses. Et ego concessi eisdem Monachis Clun. vt perpetuo possideant in pace sæpe dictam grangiam de Makelicurtis, cum omnibus pertinentiis suis. Tenemur autē ego,  successores mei illam grangiam Monachis Clun. garentire aduersus omnes homines: ita quod nullatenus sustinebimus ab aliquo amodo Monachos Cluniacenses super hoc molestari. Quod vt firmum sit,  non possit vllatenus infirmari, præsenti authentico meum apposui sigillū. Actum anno Verbi Incarnati MCXCVIII. Data per manum Galteri Cancellarij, Nota, Petri.